cyanic-selkie/wikianc huggingface dataset:
แจ็กคัล (วิดีโอเกม)
ความแตกต่างของเวอร์ชัน
เดิมที แจ็กคัลได้รับการออกแบบมาให้เล่นกับก้านควบคุมแบบหมุนคล้ายกับที่เอสเอ็นเคใช้ในบางเกมของพวกเขาในเวลานั้น เช่น ทีเอ็นเค III และอิการิวอร์ริเออส์ ก้านควบคุมแบบหมุนช่วยให้ผู้เล่นไม่เพียงแต่ยักย้ายรถจี๊ป แต่ยังควบคุมทิศทางของตำแหน่งที่ป้อมปืนกลเล็งอีกด้วย ทำให้ผู้เล่นสามารถยิงได้ในแปดทิศทาง เวอร์ชันของแจ็กคัลที่มีรูปแบบการควบคุมนี้ได้รับการทดสอบทางการตลาด แต่ไม่ได้รับการเผยแพร่ในวงกว้าง ซึ่งการเปิดตัวเกมในวงกว้างได้ใช้ก้านควบคุมมาตรฐานแปดทิศทางแทน
เกมดังกล่าวได้รับการจัดจำหน่ายในชื่อโทกูชู บูไท จักการุ ในประเทศญี่ปุ่น, ท็อปกันเนอร์ในทวีปอเมริกาเหนือ และเพียงชื่อแจ็กคัลในทวีปยุโรป, โอเชียเนีย และทวีปเอเชีย ซึ่งเกมเวอร์ชันญี่ปุ่นแตกต่างจากเกมอื่น ๆ ตรงที่รถจี๊ปของผู้เล่นยิงไปในทิศทางที่หันหน้าไปแทนที่จะยิงไปทางเหนือเสมอ โดยส่งผลต่อลักษณะของกลยุทธ์ที่ผู้เล่นต้องใช้เพื่อดำเนินการผ่านภารกิจ นอกเหนือจากชื่อแล้ว รูปแบบท็อปกันเนอร์ของเกมนั้นแทบจะเหมือนกับแจ็กคัลเวอร์ชันสากล แต่มีความแตกต่างเล็กน้อย ซึ่งคือธงสีเหลืองและสีน้ำเงินที่ประดับประดารถจี๊ปของผู้เล่นในแจ็กคัลแต่ละคนถูกแทนที่ด้วยธงชาติสหรัฐ ในขณะที่ค่ายศัตรูและยานพาหนะหลายคันประดับด้วยธงชาติเวียดนาม
นินเท็นโดเอนเตอร์เทนเมนต์ซิสเตม
เวอร์ชันภาษาญี่ปุ่นได้รับการเผยแพร่สำหรับแฟมิคอมดิสก์ซิสเตม (FDS) เมื่อไม่กี่เดือนก่อนหน้านั้นในวันที่ 2 พฤษภาคม ค.ศ. 1988 ภายใต้ชื่อไฟนอลคอมมานด์: อากาอิโยซาอิ (ファイナルコマン い, "Final Command: Red Fortress") ซึ่งเวอร์ชันก่อนหน้านี้ไม่มีเนื้อหาบางส่วนที่เพิ่มลงในคู่ของแฟมิคอมในภายหลัง เนื่องจากมีการเผยแพร่ในรูปแบบการ์ดดิสก์แทนที่จะเป็นตลับรอม กล่าวคือ สเตจในเวอร์ชันแฟมิคอมดิสก์ซิสเตมจะเลื่อนในแนวตั้งเท่านั้น, มีเลย์เอาต์ต่างกัน และส่งผลให้สั้นลงมาก ส่วนสเตจชายหาดไม่มีในเวอร์ชันแฟมิคอมดิสก์ซิสเตม ดังนั้นสเตจซากปรักหักพัง (สเตจ 2 ในเวอร์ชันแฟมิคอม) จึงทำหน้าที่เป็นสเตจเบื้องต้นแทน
แพลตฟอร์มอื่น ๆ
ในทวีปยุโรป โคนามิได้เปิดตัวพอร์ตของแจ็กคัลสำหรับแซดเอกซ์ สเปกตรัม, แอมสตรัด ซีพีซี และคอมโมดอร์ 64 ใน ค.ศ. 1988 ส่วนเวอร์ชันเอ็มเอส-ดอส ได้เปิดตัวในทวีปอเมริกาเหนือเมื่อ ค.ศ. 1989 ควบคู่ไปกับพอร์ตคอมโมดอร์ 64 ที่แตกต่างกัน โดยเวอร์ชันเหล่านี้มีพื้นฐานมาจากเกมอาร์เคด และรอมอิมเมจของ แจ็กคัล แฟมิคอมได้รวมอยู่ในเกมรวมวินโดวส์ พีซี โคนามิคอลเลกเตอส์ซีรีส์: คาสเซิลวาเนียแอนด์คอนทรา ที่วางจำหน่ายใน ค.ศ. 2002 ในทวีปอเมริกาเหนือ อย่างไรก็ตาม เกมไม่สามารถเข้าถึงได้ด้วยวิธีการที่ถูกต้อง และสามารถพบได้โดยการแยกเกมออกจากไฟล์ปฏิบัติการเท่านั้น เกมดังกล่าวแทบจะเหมือนกับการเปิดตัวแฟมิคอมดั้งเดิม ยกเว้นวันที่ลิขสิทธิ์ที่อัปเดต
เมื่อวันที่ 29 กรกฎาคม ค.ศ. 2009 บริษัทโคนามิได้เปิดตัวอากาอิโยซาอิเวอร์ชันมือถือสำหรับฟีเจอร์โฟนผ่านบริการโคนามิเน็ต ดีเอกซ์ เวอร์ชันนี้มีเนื้อหาเพิ่มเติมจากแจ็กคัลเวอร์ชันแฟมิคอม ตลอดจนกราฟิกที่ได้รับการปรับปรุงให้มีคุณภาพใกล้เคียงกับเวอร์ชันอาร์เคดมากขึ้น ส่วนแจ็กคัลเวอร์ชันมือถือที่ไม่เกี่ยวข้อง (อิงจากเกมแฟมิคอมเช่นกัน) ได้วางจำหน่ายโดยบริษัทโคนามิสำหรับตลาดจีนเมื่อวันที่ 5 สิงหาคม ค.ศ. 2010
นอกจากนี้ แจ็กคัลเวอร์ชันอาร์เคดได้เปิดตัวสำหรับบริการเกมรูมเมื่อวันที่ 27 ตุลาคม ค.ศ. 2010
การตอบรับ
ในประเทศญี่ปุ่น เกมแมชชีนได้จัดอันดับแจ็กคัลในฉบับวันที่ 15 พฤศจิกายน ค.ศ. 1986 ว่าเป็นหน่วยเกมอาร์เคดบนโต๊ะที่ประสบความสำเร็จมากที่สุดอันดับสามแห่งปี
รังสรรค์ ต่อสุวรรณ
ผู้ช่วยศาสตราจารย์ รังสรรค์ ต่อสุวรรณ (เกิด 12 พฤษภาคม พ.ศ. 2482) เป็นสถาปนิกชาวไทย อดีตอาจารย์และอดีตหัวหน้าภาควิชาสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย นักธุรกิจอสังหาริมทรัพย์ชาวไทย เป็นที่รู้จักในฐานะสถาปนิกผู้นำสถาปัตยกรรมกรีกและโรมัน เข้ามาใช้งานออกแบบร่วมกับอาคารสมัยใหม่ ทั้งองค์ประกอบของโดม ช่องหน้าต่างโค้ง ซุ้มประตูโค้ง เขามีผลงานที่เป็นรู้จักกันดีโดยเฉพาะอาคารสเตท ทาวเวอร์ ซึ่งเป็นที่ตั้งของโรงแรมเลอบัว มีจุดเด่นจากโดมสีทองขนาดใหญ่ อาคารสาธร ยูนีค ทาวเวอร์ อาคารที่ใช้แบบคล้ายคลึงกับสเตททาวเวอร์แต่สร้างไม่สำเร็จ ปัจจุบันกลายเป็นอาคารร้างที่สูงที่สุดในไทย สนามกีฬาราชมังคลากีฬาสถาน ที่รังสรรค์เป็นผู้ออกแบบและวิจัยโดยคณะสถาปัตยกรรมศาสตร์ จุฬาลงกรณ์มหาวิทยาลัย ศูนย์การค้าอัมรินทร์พลาซ่า โรงแรมแกรนด์ไฮแอท เอราวัณ เป็นต้น นอกจากนี้เขายังมีผลงานออกแบบที่อยู่อาศัยมากกว่าร้อยแห่ง และที่เป็นที่รู้จักมากที่สุด คือผลงานออกแบบอาคารสาขาธนาคารกสิกรไทยมากกว่าร้อยแห่ง ที่มีจุดเด่นคือ เสาชะลูด และโค้งมนตอนยอด ซึ่งกลายเป็นหนึ่งในเอกลักษณ์ที่สำคัญของธนาคารในปัจจุบัน
รังสรรค์เริ่มงานออกแบบตั้งแต่เป็นนิสิตคณะสถาปัตยกรรมศาสตร์ จุฬาลงกรณ์มหาวิทยาลัย ชั้นปีที่ 3 โดยได้เข้าฝึกงานกับ ศ.กิตติคุณ กฤษฎา อรุณวงษ์ ณ อยุธยา (สมัยที่ยังไม่เป็นบริษัทคาซ่าในปัจจุบัน) ภายหลังสำเร็จการศึกษา เขาได้เข้ารับราชการสังกัดกรมโยธาธิการ ก่อนจะไปฝึกงานด้านสถาปัตยกรรมที่เมืองดีทรอยต์ แล้วจึงเลือกศึกษาต่อยังสถาบันเทคโนโลยีแมสซาชูเซตส์ ก่อนจะกลับมารับราชการเป็นอาจารย์ประจำคณะสถาปัตยกรรมศาสตร์ จุฬาลงกรณ์มหาวิทยาลัย และเปิดสำนักงานออกแบบควบคู่กับเป็นการบริษัทพัฒนาอสังหาริมทรัพย์ในนาม รังสรรค์แอนด์พรรษิษฐ์สถาปัตย์ จำกัด (ปัจจุบันชื่อเปลี่ยนเป็น รังสรรค์แอนด์อะโซชีเอท จำกัด)
แม้ว่าผลงานที่มีชื่อเสียงของเขาส่วนใหญ่จะเป็นแนวโพสต์โมเดิร์นแบบอิงรูปแบบสถาปัตยกรรมตะวันตกยุคคลาสสิก แต่งานในช่วงแรกของเขามีความเป็นโมเดิร์นอย่างแท้จริง ทั้งการใช้คอนกรีตเปลือย การลดทอนรายละเอียดของการตกแต่ง เช่น โรงพยาบาลสัตว์เล็ก คณะสัตวแพทยศาสตร์ จุฬาลงกรณ์มหาวิทยาลัย โรงงานมาสด้า บริษัทกมลสุโกศล โรงงานยาสูบ คลองเตย ศูนย์กีฬาในร่ม หัวหมาก บ้าน ดร.ยงค์ เอื้อวัฒนะสกุล เป็นต้น นอกจากนี้ยังมีอาคารสูงเช่น ตึกโชคชัย ธนาคารกสิกรไทย สำนักงานใหญ่ ที่นำกระจกสะท้อน เข้ามาใช้ในงานออกแบบครั้งแรก ๆ ในประเทศไทย
การศึกษา
รังสรรค์ ต่อสุวรรณ มีพรสวรรค์ในด้านการวาดภาพมาตั้งแต่ครั้นยังเด็ก ๆ โดยเฉพาะด้านการวาดทัศนียภาพ (perspective) โดยตั้งแต่สมัยรังสรรค์เรียนอยู่ระดับมัธยมศึกษาที่โรงเรียนเทพศิรินทร์ ได้ส่งผลงานวาดภาพประกวดได้รางวัลหลายครั้ง จนเขาได้เลือกเข้าศึกษาต่อและจบการศึกษาจาก คณะสถาปัตยกรรมศาสตร์ จุฬาลงกรณ์มหาวิทยาลัย ในปี พ.ศ. 2505 รุ่นเดียวกับ ผศ.ปราโมทย์ แตงเที่ยง รศ.ดร.เกียรติ จิวะกุล ผศ.อัศวิน พิชญโยธิน และศาสตราจารย์กิตติคุณ เดชา บุญค้ำ จากนั้นได้ไปศึกษาต่อยังคณะสถาปัตยกรรมศาสตร์ สถาบันเทคโนโลยีแมสซาชูเซตส์ ณ ประเทศสหรัฐอเมริกา ในปี พ.ศ. 2507 โดยมีเอดูอาร์โด คาตาลาโน (Eduardo Catalano) สถาปนิกชาวอาร์เจนตินาสายโมเดิร์นนิสต์เป็นอาจารย์ที่ปรึกษา
การทำงาน
ได้รับราชการสังกัดกรมโยธาธิการ สังกัดกระทรวงมหาดไทย หลังจากนั้นได้กลับมาเป็นอาจารย์ประจำคณะสถาปัตยกรรมศาสตร์ จุฬาลงกรณ์มหาวิทยาลัย ในปี พ.ศ. 2510 รังสรรค์เคยได้ทำงานในสำนักงานออกแบบของ ศ.กิตติคุณ กฤษฎา อรุณวงษ์ ณ อยุธยา ก่อนที่จะออกมาตั้งบริษัทของตัวเองในนาม บริษัท รังสรรค์แอนด์อะโซชีเอท หรือ บริษัท รังสรรค์ แอนด์ พรรษิษฐ์ สถาปัตย์ จำกัด ในปัจจุบัน
ผลงานการออกแบบ
ลักษณะผลงานการออกแบบอันโดดเด่นของรังสรรค์ ต่อสุวรรณ คือ การออกแบบโครงการขนาดใหญ่ โดยเฉพาะอาคารสูง โดยนำสถาปัตยกรรมกรีก โรมัน เข้ามาใช้ในงานออกแบบอาคาร หรือที่ รังสรรค์ เรียกว่าเป็นโพสต์โมเดิร์นแบบอิงรูปแบบสถาปัตยกรรมตะวันตกยุคคลาสสิก
ชีวิตส่วนตัว
สมรสกับยินดี วัชรพงศ์ ต่อสุวรรณ อดีตผู้พิพากษาหัวหน้าคณะในศาลฎีกา และเป็นอธิบดีผู้พิพากษาหญิงคนแรก มีบุตรด้วยกัน 3 คน เป็นชาย 2 คน และ หญิง 1 คน ชื่อ จันทร์กระพ้อ พรรษิษฐ์ และตามโพธ ต่อสุวรรณ รังสรรค์ยังมีความชื่นชอบในเรื่องพระเครื่องเป็นอย่างมาก
คดีลอบสังหารประธานศาลฎีกา
เป็นกรณีที่ตำรวจกองปราบปราม นำโดย พล.ต.ต.ล้วน ปานรศทิพ ผบก.ป. (ยศในขณะนั้น) ได้ทำการจับกุมมือปืนที่วางแผนลอบสังหาร นายประมาณ ชันซื่อ ประธานศาลฎีกาในขณะนั้น จนมีการขยายผลจับกุมผู้ต้องหาอีกหลายคน กระทั่งไปสู่จับกุมผู้จ้างวานได้ในที่สุด ซึ่งต่อมาวันที่ 29 กันยายน พ.ศ. 2551 ศาลอาญากรุงเทพใต้ได้พิพากษาจำคุก 25 ปี จำเลยอันประกอบด้วยนายสมพร เดชานุภาพ, นายเณร มหาวิไล, นายอภิชิต อังศุธรางกูล และ รศ.รังสรรค์ ต่อสุวรรณ ซึ่งตกเป็นจำเลยที่ 1–4 ตามลำดับ ซึ่งรังสรรค์ได้ปฏิเสธทุกข้อกล่าวหา โดยกล่าวว่าถูกใส่ร้าย จนในที่สุดศาลอาญากรุงเทพใต้ก็ได้ยกฟ้อง นับเป็นการต่อสู้ทางคดียาวนานถึง 15 ปี
พระเทพคุณาธาร (ผล ชินปุตฺโต)
พระเทพคุณาธาร (28 พฤษภาคม พ.ศ. 2445 – 7 ตุลาคม พ.ศ. 2512) ฉายา ชินปุตโต นามเดิม ผล เล็กสมบูรณ์ (Phol Leksomboon) เปรียญธรรม 4 ประโยค เป็นพระราชาคณะชั้นเทพฝ่ายมหานิกาย อดีตเจ้าอาวาสวัดพระพิเรนทร์  อดีตเจ้าคณะภาค 8 อดีตรักษาการเจ้าอาวาสวัดชำนิหัตถการ อดีตรักษาการเจ้าอาวาสวัดพลับพลาชัย  และเจ้าคณะอำเภอป้อมปราบฯ ปทุมวัน
ชาติภูมิ
พระเทพคุณาธาร นามเดิมว่า ปู่ขุ่น แซ่เล็ก ภายหลังเปลี่ยนชื่อและสกุลเป็น ผล เล็กสมบูรณ์
เกิดเมื่อวันที่ 28 พฤษภาคม พ.ศ. 2445 ตรงกับวันพุธ แรม 7 ค่ำ เดือน 6 ปีขาล ณ หมู่บ้านโรงหีบ-สวนสัก ตำบลบ้านคอย ปัจจุบันอยู่ในเขตหมู่ที่ 4 ตำบลบางงาม อำเภอศรีประจันต์ จังหวัดสุพรรณบุรี
ถือกำเนิดในครอบครัวชาวจีนแต้จิ๋ว เป็นบุตรคนเล็กของ นายกิมหลี แซ่เล็ก และนางเฮียะ แซ่เล็ก มีพี่น้องร่วมบิดามารดาเดียวกัน 3 คนคือ นายปู่เฮ้า แซ่เล็ก, นายปู่เคี้ยง แซ่เล็ก, และพระเทพคุณาธาร นอกจากนี้ยังมีพี่น้องร่วมบิดา เกิดแต่นางแป้น ซึ่งบิดาได้สมรสภายหลังอีก 8 คน คือ นางเน้ย แซ่เล็ก, นางลั้ง แซ่เล็ก, นายใช้ แซ่เล็ก, นายลักษณ์ แซ่เล็ก, นางเก๊ก แซ่เล็ก, นางกี่ แซ่เล็ก, นายกิ้ว แซ่เล็ก, และ นายลี่ แซ่เล็ก ปัจจุบันครอบครัว แซ่เล็ก ได้เปลี่ยนนามสกุลเป็น เล็กสมบูรณ์ ซึ่งตั้งโดยท่านเจ้าคุณพระเทพคุณาธาร
บรรพชา อุปสมบท และการศึกษา
พระเทพคุณาธารสมัยก่อนบรรพชา ได้ช่วยบิดามารดาค้าขายทางเรือ ครั้งถึง พ.ศ. 2462 อายุได้ 18 ปี จึงบรรพชาเป็นสามเณรในงานฌาปนกิจศพน้าสาวที่วัดราษฎรบำรุง พระอาจารย์อ้วน วัดสามทอง อำเภอเมือง จังหวัดสุพรรณบุรี เป็นพระอุปัชฌาย์
เมื่อบรรพชาใหม่แล้วท่านได้เริ่มเรียนหนังสือขอม และหาโอกาสไปฟังการเรียนหนังสือไทยบ้าง พออ่านหนังสือขอมได้และหัดเขียดหนังสือไทยได้บ้างแล้ว จึงเริ่มเรียนสนธิ์ โดยมีพระอาจารย์ทองเป็นผู้สอน การเรียนคราวนี้มีนักเรียนเพียงคนเดียว ทำให้รู้สึกเนือยๆ แต่ท่านก็เรียนจบในพรรษาแรกนั้นเอง เมื่อมี่ความรู้ขึ้นบ้างแล้วเช่นนี้ท่านก็มีความปรารถนาจะเรียนให้มากยิ่งขึ้น ประจวบกับเวลานั้นพระมหาพุ่ม วัดพระเชตุพนฯ ไปวัดราษฎรบำรุงกับพระมหาสุนทร ท่านจึงขอให้โยมยายช่วยฝากกับพระมหาพุ่ม เพื่อนำท่านมาอยู่กรุงเทพฯ แต่พระมหาพุ่มไม่สามารถรับได้เพราะไม่ได้เป็นเจ้าอาวาสหรือเจ้าคณะ โยมยายจึงให้น้าชายชื่อล้งนำท่านมาฝากไว้กับพระอธิการปอ ธมฺมกถิโก เจ้าอาวาสวัดพระพิเรนทร์ พระนครเมื่อเดือนพฤษภาคม พ.ศ. 2463 รวมเวลาอยู่ที่วัดราษฎรบำรุง 1 พรรษา
เมื่อมาอยู่วัดพระพิเรนทร์แล้ว ท่านได้เข้าศึกษาพระปริยัติธรรม ที่วัดจักรวรรดิราชาวาส และสอบได้นักธรรมชั้นตรีในปลายปี พ.ศ.2463 นั้นเอง ตัวท่านเคยเล่าว่า เวลานั้นเกิดความทะเยอทะยานในการศึกษาเล่าเรียนมาก อยากเรียนไปทุกอย่าง และรู้สึกเสียดายเวลาที่ผ่านพ้นไปมากแล้ว จึงได้เข้าเรียนภาษาบาลีที่วัดจักรวรรดิราชาวาสนั้นต่ออีก
ปีต่อมาท่านอายุครบ 20 ปี จึงกลับไปอุปสมบทที่บ้านเกิด ณ พัทธสีมาวัดเกาะ ตำบลบางงาม อำเภอศรีประจันต์ จังหวัดสุพรรณบุรี วันที่ 30 เมษายน พ.ศ. 2465 มีพระครูปลื้ม วัดพร้าว ตำบลโพธิ์พระยา อำเภอท่าพี่เลี้ยง ปัจจุบันเปลี่ยนเป็นอำเภอเมืองจังหวัดสุพรรณบุรี เป็นอุปัชฌาย์ พระครูธรรมสารรักษา (พริ้ง วชิรสุวณฺโณ) วัดวรจันทร์ ตำบลโพธิ์พระยา เป็นกรรมวาจาจารย์ พระอธิการปอ ธมฺมกถิโก วัดพระพิเรนทร์ เป็นอนุสาวนาจารย์ เมื่ออุปสมบทแล้วได้กลับมาจำพรรษาอยู่ที่วัดพระพิเรนทร์ และเรียนพระปริยัติธรรมทั้งนักธรรมและบาลีต่อ กับต้องช่วยพระอธิการปอ เจ้าอาวาส ในกิจการงานต่าง ๆ ของวัดเรื่อยมา
ครั้ง พ.ศ.2466 สอบได้นักธรรมชั้นโท พ.ศ.2468 สอบได้เปรียญธรรม 3 ประโยค พ.ศ.2473 สอบได้เปรียญธรรม 4 ประโยค
พ.ศ. 2471 พระอธิการปอเริ่มป่วย ท่านต้องคอยอยู่ปฏิบัติตลอดเวลา จนพระอธิการปอถึงแก่มรณภาพลงใน พ.ศ. 2472 จากนั้นท่านได้รับแต่งตั้งเป็นกรรมการรักษาวัด เมื่อจัดการปลงศพพระอธิการปอเสร็จใน พ.ศ. 2474 แล้ว แม้จะต้องรับหน้าที่สำคัญในวัด มีภารกิจมาก แต่ท่านก็ยังไม่ละความพยายามในการศึกษาเล่าเรียน และได้ขวนขวายในการเรียนต่อมาอีก 2 ปี จึงต้องหยุดพัก เพราะมีภารกิจการงานมากขึ้น และได้รับแต่งตั้งให้ดำรงตำแหน่งเจ้าอาวาสวัดพระพิเรนทร์ เมื่อวันที่ 19 พฤษภาคม พ.ศ. 2476
มรณภาพ
พระเทพคุณาธาร (ผล ชินปุตโต) อาพาธด้วยภาวะแพ้อากาศและหอบเหนื่อย อยู่ในที่อากาศไม่ดีและมีฝุ่นละอองไม่ได้ ทางแพทย์จึงแนะนำให้ท่านไปพักรักษาตัวอยู่ที่มีสภาพอากาศดี เพื่อจะได้พักผ่อนและได้รับอากาศที่ดี เช่น ต่างจังหวัด ท่านจึงเดินทางกลับไปรักษาตัวที่บ้านเกิด โดยจำพรรษาอยู่ที่วัดราษฎรบำรุง อำเภอดอนเจดีย์ จังหวัดสุพรรณบุรี ในปี พ.ศ.2512
ระหว่างพักรักษาตัวอยู่นั้นมีอาการดีขึ้น จึงได้รับอาราธนาไปอบรมพระภิกษุสงฆ์สามเณรในเขตคณะสงฆ์อำเภอดอนเจดีย์ จากนั้นร่างกายจึงทรุดลง วันที่ 4 ตุลาคม พ.ศ.2512 ทางญาติและคณะศิษย์จึงนำท่านไปตรวจที่โรงพยาบาลเจ้าพระยายมราช จังหวัดสุพรรณบุรี และในวันเดียวกันนั้นจึงนำท่านกลับไปรักษาต่อที่โรงพยาบาลสงฆ์ กรุงเทพมหานคร
กระทั่งวันที่ 7 ตุลาคม พ.ศ. 2512 เวลา 06:20 นาฬิกา จึงมรณภาพ ด้วยสิริอายุ 68 ปี อุปสมบทได้ 48 พรรษา
วันที่ 8 ตุลาคม พ.ศ. 2512 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดพระราชทานน้ำหลวงสรงศพท่านเจ้าคุณพระเทพคุณาธาร
วันที่ 21 มีนาคม พ.ศ. 2514 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดพระราชทานเพลิงศพ ท่านเจ้าคุณพระเทพคุณาธาร โดยท่านเจ้าประคุณสมเด็จพระวันรัต วัดพระเชตุพนฯ ในฐานะประธานสหภูมิสุพรรณและองค์อุปถัมภ์สมาคมสุพรรณ พระนคร ได้โปรดเมตตาให้คณะสหภูมิสุพรรณและองค์อุปถัมภ์สมาคมสุพรรณ พระนคร เป็นเจ้าภาพบำเพ็ญกุศลทั้งหมดในวันพระราชทานเพลิงศพ
ซินเย่
ซินเย่ (新叶) เป็นหมู่บ้านประวัติศาสตร์ในเมืองต้าฉือเยี่ยน (大慈岩镇) ในนครระดับเทศมณฑลเจี้ยนเต๋อ ก่อตั้งขึ้นใน ราชวงศ์ซ่งใต้ มีชื่อเสียงในด้านการอนุรักษ์สถาปัตยกรรมอาคารที่อยู่อาศัยจากยุค หมิง และยุค ชิง ซินเย่ยังเป็นที่รู้จักในการการอนุรักษ์พิธีบูชาบรรพบุรุษประจำปีใน เทศกาลชางซื่อ ซึ่งเป็นประเพณีโบราณที่มีเพียงไม่กี่ชุมชนในประเทศจีนในปัจจุบันยังคงจัดอยู่ ในปี 2553 ได้รับการขึ้นทะเบียนให้เป็นหมู่บ้านประวัติศาสตร์และวัฒนธรรมแห่งชาติของจีน
ที่ตั้ง
หมู่บ้านซินเย่ ตั้งอยู่ทางตอนใต้ของเทศมณฑลเจี้ยนเต๋อ ทางตะวันตกของมณฑลเจ้อเจียง มีพรมแดนติดกับเทศมณฑลหลานซี และตั้งอยู่ทางตะวันตกเฉียงเหนือของเขายู่หฺวา (玉华山) และเขาเต้าเฟิง (道峰山) ทางเข้าหลักคือทางหลวงแผ่นดินหมายเลข 330 ห่างจากหมู่บ้าน 6 กิโลเมตร หมู่บ้านนี้อยู่ภายใต้การปกครองของเมืองต้าฉือเยี่ยนของนครระดับเทศมณฑลเจี้ยนเต๋อ ซึ่งอยู่ในเขตการปกครองของนครหางโจว นครเอกของมณฑลเจ้อเจียง
ประวัติ
หมู่บ้านซินเย่ก่อตั้งขึ้นในปี พ.ศ. 1762 ในรัชสมัยของ จักรพรรดิซ่งหนิงจง แห่ง ราชวงศ์ซ่งใต้ โดย เย่ คุน (叶坤) ต่อมาหลานชายชื่อ เย่ เค่อเฉิง ( 叶克诚, 1250-1323) ได้ขยายหมู่บ้านออกไป และสร้างหอบรรพบุรุษซีซาน (西山祠堂) ขึ้นบนเนินเขาทางทิศตะวันตกและ หอบรรพบุรุษโหยวฉวี่ (有序堂) ที่ใจกลางหมู่บ้าน
ในปัจจุบันชาวบ้านส่วนใหญ่ 3,900 คน ใช้สกุล 'เย่' ซึ่งสืบเชื้อสกุลจาก เย่ คุน ถึง 29 ชั่วอายุคน และเรียกรวมกันว่าเครือญาติ ยู่หฺวา เย่ ( 玉华叶氏 ) จากชื่อตระกูลและชื่อภูเขาใกล้หมู่บ้าน ในช่วงรุ่นที่แปดหมู่บ้านถูกแบ่งออกเป็นกลุ่มเครือญาติย่อย ( 派 ) แต่ละกลุ่มสร้างหอบรรพบุรุษของกลุ่มเอง ปัจจุบันมีจำนวน 5 กลุ่มเครือญาติย่อยได้แก่ ฉงเหริน ( 崇仁 ), ฉงจื่อ ( 崇智 ), ฉงเต๋อ ( 崇德 ), ฉงอี้ ( 崇义 ) และ หยูชิ่ง ( 余庆 )
สถาปัตยกรรมที่โดดเด่น
สถาปัตยกรรมที่สำคัญของหมู่บ้านซินเย่ ประกอบด้วย หอบรรพบุรุษ 16 แห่ง และบ้านพักอาศัยโบราณสีขาว 230 หลัง ซึ่งได้รับการอนุรักษ์ไว้เป็นอย่างดี ซึ่งได้รับการยกย่องให้เป็นพิพิธภัณฑ์ที่อยู่อาศัยโบราณกลางแจ้งที่ใหญ่ที่สุดในจีน   รูปแบบสถาปัตยกรรมคล้ายกับหมู่บ้านหงชุนในเมืองฮุ่ยโจว ที่อยู่ใกล้เคียงซึ่งรวมถึงแหล่งมรดกโลกหงชุน และ ซีตี้
หอบรรพบุรุษซีซาน เป็นหอบรรพบุรุษของหมู่บ้านซินเย่ที่เก่าแก่ที่สุดและปัจจุบันเป็นส่วนหนึ่งของโรงเรียนประถมศึกษา Xinye Youxu ยังคงใช้เป็นหอบรรพบุรุษหลักของหมู่บ้านซึ่งมีการจัดพิธีที่สำคัญที่สุด แม้ว่าจะมีขนาดเล็กกว่าหอบรรพบุรุษย่อยฉงเหรินก็ตาม สถาปัตยกรรมสำคัญอื่น ๆ ได้แก่ เจดีย์ถวฺนหยฺวุน ( 抟云塔 ) สร้างในสมัยราชวงศ์หมิง และ ศาลเจ้าเหวินชาง (文昌阁) นอกจากนี้ใกล้หมู่บ้านยังมีวัดศาสนาพุทธซึ่งสร้างขึ้นกลางแนว ผาต่าฉือ (大慈岩) ในสมัยราชวงศ์หยวน
การที่หมู่บ้านซินเย่ตั้งอยู่บนภูเขาที่ห่างไกลทำให้เกิดความรู้สึกแนบแน่นของเหล่าเครือญาติ และเป็นสาเหตุหลักที่ทำให้หมู่บ้านสามารถอนุรักษ์วัฒนธรรมของหมู่บ้านได้ไว้อย่างมั่นคง แม้กระทั่งในช่วงการปฏิวัติวัฒนธรรม เมื่อมรดกทางวัฒนธรรมของจีนในพื้นที่ต่าง ๆ ถูกทำลายเป็นจำนวนมาก แต่อาคารโบราณในหมู่บ้านซินเย่ได้รับการปกป้องจากสมาชิกหมู่บ้านด้วยการฉาบปูนขาวทับและปิดแผ่นกระดาษที่มีคำพูดของ เหมา เจ๋อตง บนประติมากรรมและงานแกะสลักของหมู่บ้าน
วัฒนธรรม
ศาสนปฏิบัติหลักของหมู่บ้านคือ การบูชาบรรพบุรุษแบบดั้งเดิม ศาสนสถานและศาลเจ้าส่วนใหญ่ในซินเย่ก่อสร้างขึ้นเพื่ออุทิศให้กับบรรพบุรุษตระกูลเย่ของหมู่บ้าน หรือ บรรพบุรุษของกลุ่มครือญาติย่อยต่าง ๆ ด้วยเหตุนี้ชาวหมู่บ้านจึงได้เก็บรักษาและจดบันทึก หนังสือลำดับวงศ์ตระกูล ไว้อย่างละเอียดตลอดหลายศตวรรษที่ผ่านมา ซึ่งมีการสังคายนาอย่างเป็นทางการทุก ๆ รอบ 60 ปี พร้อม ๆ กับการจัดเฉลิมฉลองใหญ่
ในขณะที่ภูมิภาคส่วนใหญ่ของจีนฉลอง ตรุษจีน เป็นเทศกาลประจำปีหลัก ในซินเย่เทศกาลที่สำคัญที่สุดคือ ชางซื่อ หรือ สามคู่ ซึ่งตรงกับวันที่สามเดือนสามในปฏิทินจีน เทศกาลชางซื่อเป็นประเพณีเก่าแก่ที่มีเพียงไม่กี่ชุมชนในประเทศจีนในปัจจุบันยังคงปฏิบัติ การเฉลิมฉลองเทศกาลได้แก่ การแห่ขบวนพิธีกรรมระยะทาง 3 กิโลเมตรไปยังวัด หยู่ฉฺวาน (玉泉寺) และแห่ย้อนกลับ รวมถึงการจัดพิธีบูชาบรรพบุรุษและการแสดงในศาสนสถานหลายแห่งในพื้นที่
ในปี 2553 ซินเย่ได้รับการขึ้นทะเบียนให้เป็นหมู่บ้านประวัติศาสตร์และวัฒนธรรมแห่งชาติของจีน และมีแผนจะยื่นขอสถานะ มรดกโลก ร่วมกับหมู่บ้าน จูเก๋อ และ ยู่หยวน ที่อยู่ใกล้เคียง
กฤษ ศรีฟ้า
กฤษ ศรีฟ้า (เกิด 23 เมษายน พ.ศ. 2504) สมาชิกสภาผู้แทนราษฎรจังหวัดพังงา 1 สมัย
ประวัติ
กฤษ ศรีฟ้า เกิดเมื่อวันที่ 23 เมษายน พ.ศ. 2504 สำเร็จการศึกษา ศิลปศาสตรบัณฑิต สาขารัฐศาสตร์ มหาวิทยาลัยรามคำแหง
งานการเมือง
กฤษเข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดพังงา ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคไทยรักไทย ด้วยการเอาชนะนายจุฤทธิ์ ลักษณวิศิษฎ์ จากพรรคประชาธิปัตย์ และดำรงตำแหน่งเพียงสมัยเดียว
ในปี พ.ศ. 2555 กฤษ ศรีฟ้าได้สมัครเข้าร่วมงานกับพรรคเพื่อไทย
ในปี พ.ศ.2566 กฤษ ศรีฟ้าได้ลงสมัครรับเลือกตั้งสมาชิกสภาผู้แทนราษฎรจังหวัดพังงา เขต2 สังกัดพรรคเพื่อไทยแต่ไม่ได้รับเลือกตั้งซึ่งแพ้ให้กับผู้สมัครจากพรรคพลังประชารัฐเพียง 109 คะแนน
ซุนหลิม (เหลนของซุนเกี๋ยน)
ซุนหลิม (孫歆; 249 — 280) ขุนศึกแห่งง่อก๊กในช่วงปลายของยุคสามก๊ก
ซุนหลิมเป็นเหลนของซุนเฉียง น้องชายของซุนเกี๋ยน ผู้ก่อตั้งง่อก๊กและเป็นพระบิดาของพระเจ้าซุนกวน ปฐมจักรพรรดิแห่งราชวงศ์ง่อซึ่งซุนหลิมได้มีบทบาทสำคัญในยุทธการที่แฮเค้า เมื่อคราวที่พระเจ้าซุนโฮ จักรพรรดิองค์สุดท้ายแห่งราชวงศ์ง่อได้ส่งเขาและ Shen Ying ไปป้องกันเมืองแฮเค้าจากการโจมตีของกองทัพจิ้นภายใต้การนำของโจวจื่อ
สุดท้ายกองทัพง่อก๊กไม่อาจรักษาเมืองแฮเค้าไว้ได้และแม่ทัพซุนหลิมก็สละชีพในการรบครั้งนี้โดยถูกโจวจื่อสังหารในที่รบพร้อมกับ Shen Ying
เดอะเน็กซ์บอย/เกิร์ลแบนด์ไทยแลนด์
เดอะเน็กซ์บอย/เกิร์ลแบนด์ไทยแลนด์ (The Next Boy/Girl Band Thailand) เป็นรายการค้นหาศิลปินบอยแบนด์และเกิร์ลกรุปวงใหม่ของประเทศไทย ซึ่งซื้อลิขสิทธิ์รายการ The Next Boy/Girl Band จากทัลปา มีเดีย กรุ๊ป ประเทศเนเธอร์แลนด์ โดยในวันที่ 7 มีนาคม พ.ศ. 2561 ก็ได้มีการเปิดตัวโปรดิวเซอร์ 2 แรกคือคน เมทินี กิ่งโพยม และ ซอนย่า คูลลิ่ง ก่อนจะมีการเปิดตัวโปรดิวเซอร์อีกทั้ง 6 คนในวันที่ 21 มีนาคม พ.ศ. 2561 ซึ่งก็ได้แก่ ทาทา ยัง, เจตริน วรรธนะสิน, นิโคล เทริโอ, ขันเงิน เนื้อนวล, ณัฐวุฒิ ศรีหมอก และ อองตวน ปินโต โดยได้มีการแถลงข่าวเปิดตัวรายการอย่างเป็นทางการอีกครั้งในวันที่ 29 มีนาคม พ.ศ. 2561 ซึ่งรายการออกอากาศครั้งแรกในวันที่ 3 มิถุนายน พ.ศ. 2561 ทาง สถานีโทรทัศน์สีกองทัพบกช่อง 7
กติกา
การแข่งขันจะถูกแบ่งออกเป็น 2 ทีมใหญ่คือทีมบอย และ ทีมเกิร์ล โดยแต่ละทีมจะมีกรรมการหรือโปรดิวเซอร์ทีมละ 4 คน ซึ่งผู้เข้าแข่งขันจะต้องผ่านการแนะนำตัวและผ่านการคัดเลือกอีก 2 รอบคือรอบลิปซิ้ง และ รอบร้องเพลง ถึงจะได้ไปรอในรอบฮอตซีท
รอบแนะนำตัว
ผู้เข้าแข่งขันจะต้องเข้าไปแนะนำตัวเองในรูปแบบที่แตกต่างกันโดย
รอบร้องเพลง
เป็นรอบที่ผู้เข้าแข่งขันจะต้องร้องเพลงและแสดงความสามารถให้โปรดิวเซอร์แต่ละคนได้เห็นโดย
รอบฮอตซีท
ในแต่ละทีมจะมีฮอตซีทอย่างละ 6 ที่ เมื่อฮอตซีทในแต่ละทีมมีผู้เข้าแข่งขันครบทั้ง 6 คนแล้ว ผู้เข้าแข่งขันที่ได้นั่งบนฮอตซีทสามารถถูกคัดออกและสับเปลี่ยนเป็นผู้เข้าแข่งขันคนใหม่ได้ทุกเมื่อ หากโปรดิวเซอร์ในทีมนั้นได้ทำการปรึกษาจะว่าจะคัดเลือกผู้ที่นั่งอยู่บนฮอตซีทออกแล้วเอาผู้เข้าแข่งขันคนใหม่เข้ามาแทน ซึ่งผู้เข้าแข่งขันที่ถูกคัดออกจากฮอตซีทจะถูกออกจากการแข่งขันโดยทันที
โดยผู้เข้าแข่งขันที่นั่งฮอตซีทเป็น 6 คนสุดท้ายทั้ง 2 ทีมจะได้ผ่านเข้ารอบไปในรอบแสดงสดและจะได้เป็นศิลปินบอยแบนด์และเกิร์ลกรุ๊ปวงใหม่ของประเทศไทย
หอคอยหิมาลัย
หอคอยหิมาลัย (Himalayan Towers) เป็นชื่อเรียกหอคอยสร้างจากหิน พบทั่วไปในภูมิภาคคามของทิเบตและพื้นที่ในมณฑลเสฉวนของประเทศจีน และบางหอคอยอาจสูงได้ถึง 60 เมตร
หอคอยเหล่านี้ได้รับการขึ้นทะเบียนโดยเวิลด์มอนูเมนต์ฟันด์ในฐานะโบราณสถานเสี่ยงอันตรายในปี 2006 ภายใน้เวิลด์มอนูเมนต์วอทช์ นอกจากนี้ผู้คนในท้องถิ่นยังผลักดันให้มีการขึ้นทะเบียนหอคอยเหล่านี้เป็นแหล่งมรดกโลกของยูเนสโกเช่นกัน
แอ็กสตรากลาซา
แอ็กสตรากลาซา (Ekstraklasa) เป็นลีกฟุตบอลสูงสุดของประเทศโปแลนด์ ก่อตั้งใน ค.ศ. 1926 ในฤดูกาลปัจจุบัน (2021–22) มีสโมสรเข้าแข่งขันจำนวน 18 สโมสร
โฮ่ว อี้
โฮ่ว อี้ เป็นบุคคลในประมวลเรื่องปรัมปราจีน โดยเป็นนักธนู  และเป็นสามีของฉางเอ๋อ (嫦娥) ซึ่งภายหลังได้เป็นเทพธิดาแห่งดวงจันทร์
ประมวลเรื่องปรัมปราจีนว่า เดิมโลกมนุษย์มีตะวัน 10 ดวง ซึ่งจะขึ้นฉายครั้งละดวง แต่วันหนึ่ง ออกฉายพร้อมกันทั้ง 10 ดวง ทำให้แผ่นดินโลกแทบมอดไหม้ พระเจ้าเหยา (堯) กษัตริย์แห่งมวลมนุษย์ จึงรับสั่งให้โฮ่ว อี้ หาวิธีควบคุมดวงตะวัน โฮ่ว อี้ ไปเจรจากับดวงตะวัน แต่ไม่สำเร็จ จึงขู่ว่าจะยิงตะวันให้ร่วง แต่ก็ยังไม่เป็นผล โฮ่ว อี้ จึงยิงดวงตะวันให้ร่วงทีละดวง ดวงตะวันที่ตกลงมานั้นกลายเป็นอีกาสามขา (三足烏) จนเมื่อเหลือดวงสุดท้ายดวงเดียว พระเจ้าเหยา พร้อมด้วยหญิงซึ่งเป็นมารดาของตะวันดวงนั้น ร้องขอให้เขาละเว้นเพื่อประโยชน์ของมนุษยชาติเอง โลกมนุษย์จึงเหลือตะวันเพียงดวงเดียวมาจนทุกวันนี้
ประมวลเรื่องปรัมปรายังว่า โฮ่ว อี้ ได้ปราบปรามสัตว์ประหลาดอีกหลายตัวตามรับสั่งของพระเจ้าเหยา เช่น ย่า-ยฺหวี่ (窫窳), เจ๋าฉื่อ (鑿齒), ฯลฯ และว่า โฮ่ว อี้ มียาเม็ดอมฤตที่เทพประทานให้ ครั้งหนึ่ง โฮ่ว อี้ ออกไปล่าสัตว์ ศิษย์คนหนึ่งของเขานาม เฝิง เหมิง (逢蒙) บุกเข้าไปหายาอมฤตนั้น แต่ฉางเอ๋อ ภริยาของโฮ่ว อี้ ชิงกินเข้าไปก่อน เมื่อกินยาอมฤตแล้ว ฉางเอ๋อ ก็ลอยขึ้นท้องฟ้าไปสู่ดวงจันทร์ทันที
บางฉบับระบุเรื่องราวต่างออกไปว่า โฮ่ว อี้ ยิงตะวันแล้ว ผู้คนยกย่องเขาเป็นกษัตริย์พระองค์ใหม่ แต่เมื่อเข้าสู่อำนาจแล้ว โฮ่ว อี้ กลายเป็นทรราชและกดขี่ปวงประชา ฉางเอ๋อ ภริยาของเขา เกรงว่า ยาอมฤตที่พระแม่ตะวันตก (西王母) ประทานให้โฮ่ว อี้ จะทำให้โฮ่ว อี้มีชีวิตอยู่ชั่วนิรันดร์ อันจะเป็นเหตุให้ราษฎรเดือดร้อนไปชั่วกาลนาน ฉางเอ๋อจึงบุกเข้าไปชิงยาอมฤตนั้นมากินเสียเอง เมื่อกินแล้ว ฉางเอ๋อล่องลอยขึ้นสู่ฟากฟ้า โฮ่ว อี้ ไล่ตามไม่ทัน เอาธนูไล่ยิงก็ไม่ทัน ผู้คนสำนึกในความเสียสละของฉางเอ๋อ จึงจัดเทศกาลไหว้พระจันทร์เพื่อยกย่องนาง
อู๋ จัวซี
รอน อู๋ หรือ อู๋จัวซี (ชื่อภาษาอังกฤษ: Ron Ng, Wu Zhuoxi, Ng Coek Hei) โด่งดังมาจากเรื่อง มังกรคู่สู้สิบทิศ เกิดเมื่อวันที่ 2 กันยายน พ.ศ. 2522 ที่ฮ่องกง
ประวัติ
1999 joined the 7th Dancers Training Class (TVB), แดนเซอร์รุ่นที่ 7 ของ TVB Dec 2000 joined the first artiste training class, ศิลปินฝึกหัดของ TVB Dec 2000 signed to TVB management เซ็นสัญญาเข้าเป็นนักแสดงในสังกัดทีวีบี
นอกจากนั้นแล้ว เมื่อราวเดือนเมษายนที่ผ่านมา หลินเฟิง และเพื่อนดาราจากทีวีบี ได้แก่ กัวเซี่ยนหนี หลินเฟิง เจิ้งเจียอิ๋ง เพิ่งร่วมก๊วนกันมาทักทายคอละครจีนถึงกรุงเทพ ซึ่งก็สร้างความประทับแบบสุดๆ ให้กับแฟนๆ ชาวไทยกันไป
แหล่งข้อมูลอื่น
http://www.weibo.com/ronronng?zw=ent
ภาษาแบกเตรีย
ภาษาแบกเตรีย (Bactrian language) เป็นภาษากลุ่มอิหร่านกลางที่ตายแล้ว เคยใช้พูดในบริเวณแบกเตรียในเอเชียกลาง ซึ่งเคยเรียกว่าโตชาริสถานในอัฟกานิสถาน คาดว่าภาษานี้เป็นภาษาพูดของชาวแบกเตรียในยุคที่พระเจ้าอเล็กซานเดอร์มหาราชยกทัพไปถึงเมื่อราว พ.ศ. 220 ตามด้วยช่วงเวลาของการรับวัฒนธรรมกรีกอีก 200 ปี โดยจักรวรรดิเซเลอูซิดตามด้วยราชอาณาจักรกรีก-แบกเตรีย อิทธิพลจากกรีกสิ้นสุดลงเมื่อ พ.ศ. 420 เมื่อมีการรุกรานจากชาวยูเอซิจากภาคเหนือซึ่งเป็นผู้ปรับปรุงอักษรกรีกมาเขียนภาษาแบกเตรีย โดยก่อนหน้านี้ ภาษานี้เขียนด้วยอักษรอราเมอิก
ภาษาแบกเตรียคล้ายกับว่าจะเป็นภาษาราชการคู่กับภาษากรีกในยุคของชาวคูซานที่เป็นลูกหลานของชาวยูเอซิใช้ในจารึกและบนเหรียญ การขยายดินแดนของชาวคูซานทำให้ภาษาแบกเตรียแพร่เข้าสู่อินเดียภาคเหนือและบริเวณอื่น ๆ ของเอเชียกลางไปไกลถึงทูรฟาน เมื่อพบจารึกเกี่ยวกับพุทธศาสนาเขียนด้วยภาษาแบกเตรียในบริเวณนั้น สัทวิทยาโดยทั่วไปของภาษาแบกเตรียคล้ายกับภาษาปาทาน ภาษาเปอร์เซีย และภาษาอิหร่านยุคกลางอื่น ๆ เช่น ภาษาพาร์เทียนและภาษาซอกเดีย คาดว่าภาษานี้มีการใช้จนถึงพุทธศตวรรษที่ 14
บ็อบ โฮป
เลสลี ทาวนส์ "บ็อบ" โฮป (Leslie Townes "Bob" Hope; 29 พฤษภาคม 1903 – 27 กรกฎาคม 2003) เป็นนักแสดง นักร้อง นักเขียน และนักกีฬาชาวอเมริกัน เขาอยู่ในวงการบันเทิงนานถึง 5 ทศวรรษ และเป็นที่รู้จักกันดีในผลงานละครบรอดเวย์ รายการวิทยุ โทรทัศน์ และภาพยนตร์ เขาปรากฏอยู่ในภาพยนตร์กว่า 70 เรื่อง รวมทั้งในภาพยนตร์ชุด Road ที่นำแสดงโดยบิง ครอสบี และดอโรที ลามัวร์ นอกจากนี้เขายังเป็นพิธีกรของการประกาศผลรางวัลออสการ์ถึง 18 ครั้ง (มากที่สุด) เขายังปรากฏตัวในละครเวทีและโทรทัศน์อีกหลายบทบาท
ในปี ค.ศ. 1997 โฮปได้รับการประกาศให้เป็นทหารผ่านศึกกิตติมศักดิ์ของกองทัพสหรัฐอเมริกา ซึ่งเขาได้มีส่วนร่วมในงานสร้างขวัญและกำลังใจให้แก่กำลังพลในกองทัพถึง 199 ครั้ง ระหว่าง ค.ศ. 1941 ถึง ค.ศ. 1991
ซุนโห
ซุนโห (孫和, ค.ศ. 224 — ค.ศ. 253) มีพระนามรองว่า จื่อเซี่ยว เป็นรัชทายาทองค์ที่ 2 แห่ง ง่อก๊ก ในช่วง ยุคสามก๊ก
ซุนโหประสูติเมื่อ ค.ศ. 224 เป็นพระราชโอรสองค์ที่ 2 ของ พระเจ้าซุนกวน ที่ประสูติแต่พระสนมหวังมีพระปรีชาสามารถในการรบและการขี่ม้าเมื่อ ซุนเต๋ง พระเชษฐาต่างพระมารดาซึ่งเป็นที่รัชทายาทสิ้นพระชนม์ใน ค.ศ. 241 ซุนโหซึ่งเป็นพระราชโอรสที่พระเจ้าซุนกวนโปรดปรานมากจึงได้รับการสถาปนาเป็นรัชทายาทแทนภายใต้การสนับสนุนของ ลกซุน และ จูกัดเก๊ก
แต่ซุนโหก็มักจะมีปัญหากระทบกระทั่งกับ ซุนป๋า พระอนุชาอยู่บ่อยครั้งสร้างความไม่สบายพระทัยให้กับพระเจ้าซุนกวนกระทั่งใน ค.ศ. 250 พระเจ้าซุนกวนตัดสินพระทัยปลดซุนโหออกจากตำแหน่งรัชทายาทและสถาปนา ซุนเหลียง พระอนุชาต่างพระมารดาของซุนโหเป็นรัชทายาทแทน
จังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดหนองบัวลำภู พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2562 ในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดหนองบัวลำภู
ซุนโห
ซุนโหสิ้นพระชนม์เมื่อ ค.ศ. 253 อันตรงกับปีที่ 2 ในรัชสมัย พระเจ้าซุนเหลียง ขณะพระชนมายุเพียง 29 พรรษาเมื่อ พระเจ้าซุนโฮ ผู้เป็นพระโอรสของซุนโหที่ประสูติแต่พระสนมเหอขึ้นสืบราชบัลลังก์เป็นจักรพรรดิองค์สุดท้ายแห่งราชวงศ์ง่อได้สถาปนาพระบิดาและพระมารดาเป็น จักรพรรดิเหวิน และ พระพันปีเหอ (เหอไทเฮา)
จังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
ซุนโห
ดูเพิ่ม
224 253
จังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
เขต 1
เขตเลือกตั้งที่ 1 ประกอบด้วยอำเภอเมืองหนองบัวลำภูและอำเภอโนนสัง (เฉพาะตำบลบ้านถิ่น ตำบลปางกู่ ตำบลกุดดู่ ตำบลบ้านค้อ และตำบลโนนสัง)
เขต 2
เขตเลือกตั้งที่ 2 ประกอบด้วยอำเภอศรีบุญเรือง อำเภอนาวัง (ยกเว้นตำบลวังปลาป้อม) และอำเภอโนนสัง (เฉพาะตำบลโคกม่วง ตำบลนิคมพัฒนา ตำบลโนนเมือง ตำบลหนองเรือ และตำบลโคกใหญ่)
เขต 3
เขตเลือกตั้งที่ 3 ประกอบด้วยอำเภอนากลาง อำเภอสุวรรณคูหา และอำเภอนาวัง (เฉพาะตำบลวังปลาป้อม)
รายพระนามพระมหากษัตริย์ชวา
นี่คือรายพระนามพระมหากษัตริย์แห่งอาณาจักรต่าง ๆ ใน เกาะชวา
พระปิดตา
พระปิดตา คือ พระพุทธรูปขนาดเล็ก หรือพระเครื่อง ลักษณะขององค์พระท่านเป็นการยกพระหัตถ์ ปิดพระพักตร์ (ปิดรวม ตา หู จมูก ปาก) พระปิดตามี 3 ประเภทคือ พระปิดตาชนิดปิดตานั่งยอง พระปิดตาชนิดปิดตานั่งขัดสมาธิยกหัตถ์ปิดทวารทั้งเก้า และพระปิดตาชนิดปิดตานั่งขัดสมาธิ ยกหัตถ์ทั้งสองขึ้นปิดพระพักตร์ เว้นส่วนอื่น
พระปิดตาที่โด่งดัง คือ พระปิดตากรุวัดท้ายย่าน จังหวัดชัยนาท (วัดทัพย่าน) พระปิดตาแร่บางไผ่หลวงปู่จันวัดโมลี พระปิดตาหลวงปู่เอี่ยมวัดหนัง พระปิดตาหลวงพ่อทับวัดทอง พระปิดตาหลวงปู่นาควัดห้วยจระเข้ พระปิดตาหลวงปู่ศุข พระปิดตาเนื้อผงคลุกรัก 5 เสือชลบุรี (หลวงพ่อแก้ว หลวงปู่เจียม หลวงพ่อครีพ หลวงพ่อโต หลวงปู่ภู่) พระปิดตาหลวงปู่เฮี้ยงวัดป่า หลวงปู่ภูวัดต้นสน เป็นต้น
ประวัติ
พระปิดตา มีประวัติว่าเป็นอัครสาวกองค์หนึ่ง ชื่อพระควัมปติ หรือพระมหากัจจายนะ แสดงออกถึงนัยยะแห่งธรรม และผู้ศรัทธาเชื่อกันว่า สามารถดลบันดาลโชคลาภ เงินทอง มีกินมีใช้สมบูรณ์พูนสุข ส่วนที่มีการปิดทวารทั้งเก้า ปิดตา หู จมูก ปาก และก้น ที่เรียกว่า มหาอุด เป็นอุปเท่ห์หมายถึง ตอนที่พระภควัมปติท่านกำลังเข้านิโรธสมบัติ ทวารทั้งเก้าก็จะปิดสนิท ไม่ยินดียินร้ายกับกิเลสทั้งหลาย เป็นความดับสนิท ของอาสวะกิเลสต่าง ๆ ที่ไม่อาจจะมาแผ้วพานได้เลย อันเป็นการป้องกันสรรพภยันตรายทั้งหลายทั้งปวง
ต้นกำเนิดของการสร้างพระปิดตา เชื่อว่ามาจากคติการสร้างพระเครื่องของเขมร เผยแพร่เข้าสู่การสร้างพระเครื่องไทย พระปิดตาในยุคแรกเป็นเนื้อโลหะ ได้แก่ พระปิดตากรุวัดท้ายย่าน อำเภอสรรคบุรี จังหวัดชัยนาท ต่อมาจึงมีการสร้างพระปิดตาเนื้อผงคลุกรักและพระปิดตาอื่น ๆ เช่น พระปิดตาหลวงพ่อแก้ว วัดเครือวัลย์ จังหวัดชลบุรี จนได้รับความนิยมแพร่หลายช่วงต้นกรุงรัตนโกสินทร์ เช่น พระปิดตาวัดพลับ (วัดราชสิทธาราม) พระปิดตาวัดหนัง พระปิดตาวัดทอง พระปิดตาหลวงปู่ศุข พระปิดตาแร่บางไผ่ และ พระปิดตาหลวงปู่ยิ้ม เป็นต้น
พรรคเพื่อชาติ
พรรคเพื่อชาติ (For the Nation Party) พรรคการเมืองของไทยที่จดทะเบียนจัดตั้งตาม '''พระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๕๐''' เป็นลำดับที่ 17/2556 เมื่อวันที่ 18 กันยายน พ.ศ. 2556 มีนายเถลิงยศ บุตุคำ เป็นหัวหน้าพรรคคนแรก และนางสาวรัชชสรา แก้วเกิดมี เป็นเลขาธิการพรรคคนแรก
วันที่ 10 กันยายน 2565 คณะกรรมการบริหารพรรคเพื่อชาติได้จัดการประชุมวิสามัญ ครั้งที่ 1/2565 ณ ห้องประชุมสนามฟุตบอลเชียงรายยูไนเต็ด จังหวัดเชียงราย โดยมีสมาชิกพรรคร่วมลงมติเลือกคณะกรรมการบริหารพรรคฯ ชุดใหม่ ซึ่งที่ประชุมมีมติให้ปวิศรัฐฐ์ ติยะไพรัช เป็นหัวหน้าพรรค ในวันที่ 14 ตุลาคม 2565 พรรคเพื่อชาติได้จัดงานเปิดตัวการรีแบรนด์พรรคฯอย่างยิ่งใหญ่ ณ มหาวิทยาลัยธรรมศาสตร์ รังสิต ในงานนี้นอกจากจะเป็นการเปิดตัวกรรมการบริหารที่เปลี่ยนใหม่ทั้งชุดแล้ว ยังมีการเปิดโลโก้ใหม่ของพรรคฯ ที่มีความทันสมัยและสื่อถึงการเปลี่ยนแปลงที่จะทำเพื่อประชาชนคนไทยในทุกมิติ นอกจากนี้ยังมีการเปิดตัวนโยบายหลักของพรรคฯ โดยที่พรรคเพื่อชาติกล้าที่จะชูนโยบายการศึกษาเป็นนโยบายหลักที่น้อยพรรคนักจะกล้าทำ เพราะพรรคเพื่อชาติต้องการที่จะนำเสนอการเปลี่ยนแปลงประเทศจากรากฐานที่สำคัญที่สุดของมนุษย์ พรรคเพื่อชาติยังได้ชูนโยบายอื่นๆที่เรียกได้ว่า ครบครันในทุกมิติ ไม่ว่าจะเป็นด้าน สาธารณะสุข กระบวนการยุติธรรม การค้าการลงทุนระหว่างประเทศ ทรัพยากรธรรมชาติและสิ่งแวดล้อม และ ไรเดอร์
โดยในปัจจุบัน พรรคเพื่อชาติได้ยกทีมกรรมการบริหารใหม่ทั้งหมด ประกอบด้วย
การเลือกตั้ง 2566
ในการเลือกตั้งครั้งนี้ พรรคเพื่อชาติได้เสนอชื่อบุคคลที่ได้รับเสนอชื่อเป็นนายกรัฐมนตรีไทย 2 คน ได้แก่ เรวัต วิศรุตเวช และจารุพล เรืองสุวรรณ
พรรคเพื่อชาติได้ส่งผู้สมัครรับเลือกตั้งทั้งในระบบบัญชีรายชื่อและเขตเลือกตั้ง รวม 91 คน
นอกจากนี้พรรคเพื่อชาติยังได้ตั้งศูนย์นโยบายมีชีวิต พรรคเพื่อชาติ ณ สุขุมวิท 12 เพื่อเป็นพื้นที่ในการนำเสนอนโยบายของพรรคฯ โดยมีความตั้งใจที่จะนำเสนอนโยบายแบบจับต้องได้ นำเสนอแบบเป็นรูปธรรมก่อนที่จะให้ประชาชนตัดสินใจเข้าคูหากาพรรคเพื่อชาติ ในวันที่ 14 พฤษภาคม 2566 โดยการตั้งศูนย์นโยบายมีชีวิต นับว่าเป็นครั้งแรกในประวัติศาสตร์การเมืองไทย
สิ่งที่พรรคเพื่อชาติเน้นย้ำมากที่สุดในการเลือกตั้งครั้งนี้ และก็คือจุดยืนของพรรคเพื่อชาติ คือ "การขจัด นายทุน-ขุนศึก ที่กินรวบประเทศมาอย่างยาวนาน" พรรคเพื่อชาติต้องการที่จะทลายการผูกขาด และการเอื้อประโยชน์ระหว่างรัฐบาลกับกลุ่มนายทุน ที่นำมาซึ่งการตัดโอกาสของประชาชน
ภาษาเอเวนค์
ภาษาเอเวนค์ (Evenki language)  เป็นกลุ่มของภาษาที่ใหญ่ที่สุดในภาษากลุ่มตุงกูซิกเหนือ เป็นกลุ่มที่รวมภาษาเอเวนและภาษาเนกีดัล ใช้พูดโดยชาวเอเวนค์ในรัสเซีย มองโกเลีย และจีน ใน พ.ศ. 2545 มีผู้พูดในรัสเซีย 7,500 คน คำศัพท์พื้นฐานและการผันหน่วยเสียงต่างจากภาษามองโกเลียและภาษากลุ่มเตอร์กิกแต่มีความสัมพันธ์กับภาษากลุ่มตุงกูซิกอื่น ๆ ในบางบริเวณได้รับอิทธิพลจากภาษายาคุตและภาษาบูเรียต รวมทั้งภาษารัสเซียด้วย ใน พ.ศ. 2545 มีชาวเอเวนค์พูดภาษารัสเซียถึง 92.7% ชาวเอเวนค์ในรัสเซียเขียนด้วยอักษรซีริลลิกที่เริ่มใช้เมื่อราว พ.ศ. 2463 ส่วนในจีนเขียนด้วยอักษรมองโกเลีย
อักษรซีริลลิกที่ใช้เขียนภาษาเอเวนค์ ได้แก่
งิมหุน
งิมหุน (Cen Hun, ? — ค.ศ. 280) เสนาบดีแห่ง ง่อก๊ก ในช่วงปลายของ ยุคสามก๊ก
แต่ในสามก๊กฉบับวรรณกรรมของ หลอ กว้านจง ได้กล่าวว่างิมหุนเป็นขันทีคนสนิทของ พระเจ้าซุนโฮ จักรพรรดิองค์ที่ 4 และองค์สุดท้ายแห่งราชวงศ์ง่อซึ่งคอยยุยงให้พระเจ้าซุนโฮหลงใหลสุรานารีและทำสิ่งไม่ดีมากมายจนลืมราชกิจเฉกเช่นเดียวกับ พระเจ้าเล่าเสี้ยน จักรพรรดิองค์ที่ 2 และองค์สุดท้ายแห่ง ราชวงศ์จ๊ก ที่มี ฮุยโฮ เป็นขันทีคนสนิทเมื่อ ง่อก๊กล่มสลาย ใน ค.ศ. 280 งิมหุนถูกจับตัวได้และถูกจับประหารชีวิตเช่นเดียวกับฮุยโฮซึ่งงิมหุนถูกประหารด้วยวิธีแล่เนื้อเป็นชิ้น ๆ
ดูเพิ่ม
280
คณะรัฐศาสตร์และนิติศาสตร์ มหาวิทยาลัยบูรพา
คณะรัฐศาสตร์และนิติศาสตร์ มหาวิทยาลัยบูรพา (Faculty of Political Science and Law, Burapha University) เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านการเมืองการปกครอง กฎหมาย และการบริหารรัฐกิจ ตั้งอยู่ที่อำเภอเมือง จังหวัดชลบุรี
ประวัติ
คณะรัฐศาสตร์และนิติศาสตร์ มหาวิทยาลัยบูรพา พัฒนามาจากภาควิชารัฐศาสตร์ ภายใต้คณะสังคมศาสตร์ มหาวิทยาลัยศรีนครินทรวิโรฒ วิทยาเขตบางแสน ในปี พ.ศ. 2517 ซึ่งเป็นปีเดียวกันกับที่มหาวิทยาลัยวิชาการศึกษาบางแสน ได้รับการยกฐานะให้เป็น มหาวิทยาลัยศรีนครินทรวิโรฒ โดยจัดการเรียนการสอนด้านรัฐศาสตร์
ทอฝันกับมาวิน
ทอฝันกับมาวิน เป็นละครโทรทัศน์ไทยที่ออกอากาศในปี พ.ศ. 2539 ของบริษัท เอ็กแซ็กท์ จำกัด เค้าโครงเรื่องโดย ถกลเกียรติ วีรวรรณ, จิระวิทย์ สมบัติศิริ กำกับการแสดงโดย ถกลเกียรติ วีรวรรณ ออกอากาศตั้งแต่ 2 สิงหาคม พ.ศ. 2539 ถึง 5 ตุลาคม พ.ศ. 2539 ทางสถานีวิทยุโทรทัศน์กองทัพบกช่อง 5 และล่าสุด เอ็กแซ็กท์ และ ซีเนริโอ ได้นำกลับมาสร้างใหม่อีกครั้งซึ่งเตรียมจะออกอากาศให้ชมกันในปี พ.ศ. 2558 ทางช่องวัน กำกับการแสดงโดย วิลาวัณย์ สังฆะภิบาล เริ่มตอนแรกวันที่ 19 กันยายน พ.ศ. 2558 ถึง 22 พฤศจิกายน พ.ศ. 2558 เวลา 19.20 - 20.50 น.
คณะรัฐศาสตร์และนิติศาสตร์ มหาวิทยาลัยบูรพา
ประวัติ
ในปี พ.ศ. 2531 คณะรัฐมนตรีมีมติอนุมัติให้ยกฐานะมหาวิทยาลัยศรีนครินทรวิโรฒ วิทยาเขตบางแสน เป็นมหาวิทยาลัยเอกเทศ ต่อมาในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131 ภาควิชารัฐศาสตร์ จึงอยู่ภายใต้คณะมนุษยศาสตร์และสังคมศาสตร์ มหาวิทยาลัยบูรพา และได้จัดตั้งภาควิชานิติศาสตร์ขึ้นในคณะมนุษยศาสตร์และสังคมศาสตร์ ใน พ.ศ. 2544
ทอฝันกับมาวิน
เรื่องย่อ
มาวินเป็น เด็กหนุ่มที่มีความใฝ่ฝัน เขามีความฝันเป็นของตัวเช่นที่ทุกคนมี แต่เค้าไม่มีโอกาสทำความฝันของเขาให้สำเร็จเช่นคนอื่น เพราะเค้าต้องทำตามความฝันของพ่อ อย่างที่พ่ออยากให้เขาเป็น เขารักพ่อเขาจึงต้องทำตามคำสั่งของพ่อ แต่เมื่อเขาได้มาพบกับทอฝัน หญิงสาวผู้ซึ่งทำให้เขาได้มีโอกาสแสดงความเป็นตัวของตัวเองและพยายามที่จะ ค้นคว้าหาความฝันของตนเองและทำความฝันนั้นให้เป็นจริง ความผูกพันของทั้งสองทำให้เกิดความรัก และเค้าทั้งสองก็ตั้งใจจะค้นหาความฝันด้วยกัน แต่มาวินยังมีพ่อ ผู้ซึ่งคอยกำหนดชีวิตเขาไปเสียทุกอย่างเค้าต้องคอยรบกับความฝันของตัวเองและ คำสั่งของพ่อตลอดเวลา แต่ในที่สุดมาวินก็ได้ทำตามความฝันของตัวเอง ด้วยมีทอฝันคอยเป็นกำลังใจข้างกายเสมอ
คณะรัฐศาสตร์และนิติศาสตร์ มหาวิทยาลัยบูรพา
ประวัติ
ต่อมาในปี พ.ศ. 2550 มหาวิทยาลัยบูรพา ได้เปลี่ยนสถานภาพจากส่วนราชการเป็นมหาวิทยาลัยในกำกับของรัฐในปี พ.ศ. 2531 คณะรัฐมนตรีมีมติอนุมัติให้ยกฐานะมหาวิทยาลัยศรีนครินทรวิโรฒ วิทยาเขตบางแสน เป็นมหาวิทยาลัยเอกเทศ ต่อมาในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131 สภามหาวิทยาลัยบูรพา จึงมีมติจัดตั้งคณะรัฐศาสตร์และนิติศาสตร์ เมื่อวันที่ 26 มกราคม พ.ศ. 2550 โดยได้รวมภาควิชารัฐศาสตร์ และภาควิชานิติศาสตร์ เข้าไว้ด้วยกัน ต่อมาคณะรัฐศาสตร์และนิติศาสตร์ ได้จัดตั้งภาควิชารัฐประศาสนศาสตร์ ขึ้นใหม่ โดยแยกออกจากภาควิชารัฐศาสตร์เดิม เมื่อวันที่ 23 มีนาคม พ.ศ. 2555 ในปัจจุบันจึงมี 3 ภาควิชา ได้แก่ ภาควิชารัฐศาสตร์ ภาควิชารัฐประศาสนศาสตร์ และภาควิชานิติศาสตร์
หน่วยงานภายใน
หน่วยงานภายในคณะรัฐศาสตร์และนิติศาสตร์ มหาวิทยยาลัยบูรพา ประกอบด้วย
กิจกรรมสานสัมพันธ์นิสิต-นักศึกษารัฐศาสตร์
สิงห์สัมพันธ์
เป็นกลุ่มกิจกรรมของนิสิตหรือนักศึกษาที่กำลังศึกษาระดับปริญญาตรีด้านรัฐศาสตร์ในมหาวิทยาลัยต่าง ๆ เรียกว่า สิงห์สัมพันธ์ โดยเมื่อครั้งเริ่มก่อตั้งเมื่อปีการศึกษา 2547 ได้ใช้ชื่อว่า 5 สิงห์ โดยการก่อตั้งมีวัตถุประสงค์เพื่อเสริมสร้างความรักและความสามัคคีระหว่างนิสิตและนักศึกษาที่ศึกษาด้านรัฐศาสตร์ ด้วยการจัดกิจกรรมแข่งขันกีฬาชนิดต่าง ๆ การประกวดแสตนด์เชียร์และผู้นำเชียร์ และเพื่อเสริมสร้าง-แลกเปลี่ยนความรู้ทางวิชาการด้านรัฐศาสตร์ โดยการจัดกิจกรรมแต่ละครั้งก็จะมีการจัดกิจการการตอบปัญหาทางวิชาการและเสวนาวิชาการจากอาจารย์ผู้ทรงคุณวุฒิด้วยอยู่เสมอ
สมาชิกของกลุ่ม 5 สิงห์ ประกอบด้วยองค์กรกิจกรรมนิสิตหรือนักศึกษาของ คณะรัฐศาสตร์ จุฬาลงกรณ์มหาวิทยาลัย (สิงห์ดำ), คณะรัฐศาสตร์ มหาวิทยาลัยธรรมศาสตร์ (สิงห์แดง), ภาควิชารัฐศาสตร์และรัฐประศาสนศาสตร์ คณะสังคมศาสตร์ มหาวิทยาลัยเกษตรศาสตร์ (สิงห์เขียว), คณะรัฐศาสตร์และรัฐประศาสนศาสตร์ มหาวิทยาลัยเชียงใหม่ (สิงห์ขาว) และ ภาควิชารัฐศาสตร์ คณะสังคมศาสตร์ มหาวิทยาลัยศรีนครินทรวิโรฒ (สิงห์เงิน)
อย่างไรก็ตาม เมื่อปีการศึกษา 2552 ภาควิชารัฐศาสตร์ คณะรัฐศาสตร์และนิติศาสตร์ มหาวิทยาลัยบูรพา (สิงห์คราม) ได้แสดงความจำนงขอเข้าร่วมกลุ่ม 5 สิงห์ และโดยมติของคณะกรรมการกลุ่ม 5 สิงห์ ซึ่งมาจากองค์กรนิสิตหรือนักศึกษาที่ทำหน้าที่บริหารกิจกรรมของคณะหรือภาควิชารัฐศาสตร์ของ 5 มหาวิทยาลัยก่อตั้งกลุ่ม จึงรับเข้าร่วมเป็นส่วนหนึ่งของกลุ่ม 5 สิงห์และเปลี่ยนชื่อเป็น สิงห์สัมพันธ์ ตั้งแต่บัดนั้นเป็นต้นมา
ทั้งนี้ กลุ่มสิงห์สัมพันธ์ ได้มีความพยายามจัดตั้ง สมาพันธ์นิสิตนักศึกษารัฐศาสตร์แห่งประเทศไทย หรือ สนรท. ตั้งแต่ปีการศึกษา 2551 แต่เนื่องจากยังไม่มีความพร้อมของแต่ละมหาวิทยาลัย องค์กรนี้จึงยังไม่เกิดขึ้นเป็นรูปธรรมและประกาศต่อสื่อมวลชน
กิจกรรมที่ดำเนินการ เช่น กิจกรรมวิชาการ กิจกรรมกลุ่มสัมพันธ์ กิจกรรมแข่งขันกีฬา กิจกรรมแสตนเชียร์ และเชียร์ลีดเดอร์ และกิจกรรมงานราตรีชาวสิงห์
งานประกาศผลรางวัลออสการ์ ครั้งที่ 77
งานประกาศผลรางวัลออสการ์ ครั้งที่ 77 เป็นงานมอบรางวัลสำหรับภาพยนตร์ที่เข้าฉายในปีค.ศ. 2004
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
ภาพยนตร์ยอดเยี่ยม
Million Dollar Baby
นักแสดงนำชายยอดเยี่ยม
Ray - Jamie Foxx
นักแสดงนำหญิงยอดเยี่ยม
Million Dollar Baby - Hilary Swank
นักแสดงสมทบชายยอดเยี่ยม
Million Dollar Baby - Morgan Freeman
นักแสดงสมทบหญิงยอดเยี่ยม
The Aviator - Cate Blanchett
ผู้กำกับยอดเยี่ยม
Million Dollar Baby - Clint Eastwood
บทภาพยนตร์ดัดแปลงยอดเยี่ยม
Sideways - Alexander Payne and Jim Taylor
ถ่ายภาพยอดเยี่ยม
The Aviator - Robert Richardson
กำกับศิลป์ยอดเยี่ยม
The Aviator - Dante Ferretti and Francesca Lo Schiavo
ออกแบบเครื่องแต่งกายยอดเยี่ยม
The Aviator - Sandy Powell
บันทึกเสียงยอดเยี่ยม
Ray - Scott Millan, Greg Orloff , Bob Beemer and Steve Cantamessa
ลำดับภาพยอดเยี่ยม
The Aviator - Thelma Schoonmaker
ลำดับเสียงยอดเยี่ยม
The Incredibles - Michael Silvers and Randy Thom
เทคนิคพิเศษยอดเยี่ยม
Spider-Man 2 - John Dykstra, John Frazier , Scott Stokdyk and Anthony LaMolinara
แต่งหน้ายอดเยี่ยม
Lemony Snicket's A Series of Unfortunate Events - Valli O'Reilly and Bill Corso
เพลงประกอบภาพยนตร์ยอดเยี่ยม
The Motorcycle Diaries - Jorge Drexler for the song "Al Otro Lado Del Río"
ดนตรีประกอบภาพยนตร์ยอดเยี่ยม
Finding Neverland - Jan A. P. Kaczmarek
ภาพยนตร์แอนิเมชันขนาดสั้นยอดเยี่ยม
Ryan
ภาพยนตร์สั้นยอดเยี่ยม
Wasp
ภาพยนตร์สารคดีขนาดสั้นยอดเยี่ยม
Mighty Times: The Children's March
ภาพยนตร์สารคดียอดเยี่ยม
Born Into Brothels: Calcutta's Red Light Kids
ภาพยนตร์ภาษาต่างประเทศยอดเยี่ยม
The Sea Inside - Spain
ภาพยนตร์แอนิเมชันยอดเยี่ยม
The Incredibles
กิจิ๋ว
กิจิ๋ว หรือ จังหวัดกิ หรือ จี้โจว (冀州) เป็นหนึ่งในเก้ามณฑลของจีนโบราณ มีการอ้างอิงในตำราประวัติศาสตร์จีน เช่น Tribute of Yu, Erya และ Rites of Zhou ประกอบด้วยดินแดนทางตอนเหนือของแม่น้ำหวง รวมทั้งมณฑลเหอเป่ย์ในปัจจุบัน ​​และเขตเทศบาลของปักกิ่งและเทียนจิน
ยุคสามก๊ก
กิจิ๋วแต่เดิมปกครองโดย เล่าเอี๋ยน กระทั่ง ฮันฮก ได้เข้ามาปกครองแทนต่อมา อ้วนเสี้ยว ได้เข้ามาปกครองโดยมีเมืองเอกอยู่ที่ เย่ แต่หลังจาก ยุทธการที่กัวต๋อ เมื่อ ค.ศ. 200 โจโฉได้ชัยชนะและเข้ามาปกครองแทน
ฮีปซอร์ต
ในทางวิทยาการคอมพิวเตอร์ ฮีปซอร์ต หรือ อัลกอริทึมจัดเรียงแบบฮีป (heapsort) คือ อัลกอริทึมจัดเรียงที่มีพื้นฐานคือการเปรียบเทียบสมาชิกในอาร์เรย์ (array) โดยใช้โครงสร้างข้อมูลแบบฮีป (heap) เป็นหลักในการจัดเรียง
ฮีปซอร์ตและโครงสร้างข้อมูลฮีป คิดค้นขึ้นโดย จอห์น (วิลเลียม โจเซฟ) วิลเลียมส์ ในปี ค.ศ. 1964
ฮีปซอร์ตจัดเป็นหนึ่งในกลุ่มซีเล็กชันซอร์ต (selection sort) กล่าวคือ อัลกอริทึมจะนำตัวที่มีค่าสูงที่สุดในอาร์เรย์ไปไว้ข้างหลังสุด และตัวที่สูงสุดอันดับที่สองตามมา จนถึงตัวสุดท้าย โดยใช้วิธีการสลับ (swaping) แต่ฮีปซอร์ตมีประสิทธิภาพสูงกว่าซีเล็กชันซอร์ตมากกว่าหลายเท่า
เปรียบเทียบ heapsort กับ merge sort และ quicksort
โดยทั่วไปในทางปฏิบัติแล้ว heapsort จะช้ากว่า merge sort และ quicksort และถือเป็นอัลกอริทึมที่ไม่เสถียร (unstable algorithm) กล่าวคือ heapsort จะไม่ทำการรักษาตำแหน่งของเรคคอร์ดในอาร์เรย์ในกรณีที่ตำแหน่งสองตำแหน่งขึ้นไปนั้น มีค่า (value/key) ที่เท่ากัน
ตัวอย่าง
ให้ { 6, 5, 3, 1, 8, 7, 2, 4 } เป็นลิสต์ เราต้องการเรียงสมาชิกของลิสต์นี้จากน้อยที่สุดไปมากที่สุด
สกุลมะม่วงหัวแมงวัน
สกุลมะม่วงหัวแมงวัน หรือ Buchanania เป็นสกุลของพืชมีดอกในวงศ์ Anacardiaceae สปีชีส์ในสกุลนี้ ได้แก่
Harmsia
Harmsia เป็นสกุลของพืชดอกที่อยู่ในวงศ์ Malvaceae.
ถิ่นกำเนิดของมันคือ เอธิโอเปีย เคนยา และ โซมาเลีย
สปีชีส์ในสกุล ได้แก่:
ปิโตรเลียมเจลลี
ปิโตรเลียมเจลลี (petroleum jelly) หรือ ปิโตรลาทัม (petrolatum) เป็นเนื้อสารไฮโดรคาร์บอนกึ่งแข็ง มีเลขคาร์บอนสูงกว่า 25 ลักษณะไม่มีสีถึงสีเหลืองอ่อน ไม่มีกลิ่นและรส มีจุดหลอมเหลวระหว่าง 40–70 องศาเซลเซียส (105–160 องศาฟาเรนไฮต์) ติดไฟเมื่อเปลี่ยนสถานะเป็นของเหลว ส่วนที่ติดไฟคือไอระเหยไม่ใช่ตัวของเหลว ปิโตรเลียมเจลลีไม่ละลายน้ำ แต่ละลายในตัวทำละลายอินทรีย์ เช่น ไดคลอโรมีเทน คลอโรฟอร์ม เบนซีน และน้ำมันสน มีเลขอีคือ E905b
เดิมปิโตรเลียมเจลลีได้รับการวางตลาดในฐานะขี้ผึ้งสำหรับใช้เฉพาะจุด แต่ต่อมาใช้เป็นส่วนผสมผลิตภัณฑ์บำรุงเส้นผมและผิวหนัง นอกจากนี้ยังใช้ในการเคลือบผิว หล่อลื่น ป้องกันสนิม และเป็นตัวรักษาสภาพในวัตถุระเบิด ปิโตรเลียมเจลลีเป็นที่ยอมรับทั่วไปว่าปลอดภัย แต่อาจส่งผลข้างเคียงในรายที่มีอาการแพ้  ขณะที่สำนักงานเคมีภัณฑ์ยุโรป (European Chemicals Agency หรือ ECHA) ระบุว่าสารนี้อาจก่อมะเร็ง เนื่องจากในกระบวนการสกัดปิโตรเลียมเจลลีมีสารก่อมะเร็งผสมอยู่ และสารมีระดับความบริสุทธิ์แตกต่างกัน
สำราญ รอดเพชร
นายสำราญ รอดเพชร อดีตสมาชิกสภานิติบัญญัติแห่งชาติ (สนช.) ปี2549-2550 (เกิด 30 กันยายน พ.ศ. 2499; ที่อำเภอหัวไทร จังหวัดนครศรีธรรมราช; ชื่อเล่น: อ๊อด ) สื่อมวลชนอิสระ, อดีตแกนนำพันธมิตรประชาชนเพื่อประชาธิปไตย (พธม.) รุ่นที่ 2 และแนวร่วมกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข)
ประวัติ
สำราญเข้าสู่วงการข่าวปี พ.ศ. 2521 ในยุครัฐบาลทหาร ซึ่งการทำงานข่าวอย่างอิสระเป็นไปอย่างยากลำบาก ในปี พ.ศ. 2523 สำราญมีผลงานรวมบทกวี-เรื่องสั้น ชื่อ "ในอ้อมกอดของภูผา" และผลงานกวีร่วมกับนักเขียนที่มีชื่อเสียงหลายเล่ม เช่น กนกพงศ์ สงสมพันธุ์ เป็นต้น การศึกษา จบปริญญาตรี สาขานิเทศศาสตร์ จากมหาวิทยาลัยสุโขทัยธรรมาธิราช และปริญญาโท ศิลปศาสตร์มหาบัณฑิต สาขาผู้นำธุรกิจการเมืองและสังคม วิทยาลัยนวัตกรรมสังคม มหาวิทยาลัยรังสิต
เริ่มเป็นที่รู้จักอย่างกว้างขวางในปี พ.ศ. 2544 เมื่อเป็นพิธีกรในรายการ ข่าวเด่นประเด็นร้อน ซึ่งเป็นรายการวิเคราะห์ข่าวทางสถานีโทรทัศน์ไอทีวีแทนสรยุทธ สุทัศนะจินดา ที่ถูกยกเลิกไปอย่างกะทันหัน และในรายการนี้ สำราญเป็นผู้ที่ใช้คำว่า "ฟันธง" ขึ้นมาเป็นคนแรก
แต่สำราญได้ทำหน้าที่อย่างตรงไปตรงมา ส่งผลให้รายการถูกยกเลิกไปในที่สุด จากนั้นในเดือนตุลาคม พ.ศ. 2546 ได้ย้ายมาร่วมงานกับหนังสือพิมพ์ผู้จัดการและเอเอสทีวี โดยเป็นผู้วิเคราะห์ข่าวและดำเนินรายการช่วงเช้า สภาท่าพระอาทิตย์ คู่กับคำนูณ สิทธิสมาน และปานเทพ พัวพงษ์พันธ์
และในต้นปี พ.ศ. 2555 ก็ขอลาออกจากทุกหน้าที่ในเครือผู้จัดการ โดยไปเป็นผู้ดำเนินรายการในช่องทีนิวส์แทน และปลายปี พ.ศ. 2557 ก็ได้ดำเนินรายการในช่องฟ้าวันใหม่ รวมถึงในเดือนเมษายน พ.ศ. 2564 ยังได้มาร่วมงานที่ช่องท็อปนิวส์ด้วย
พันธมิตรฯ พรรคการเมืองใหม่และองค์การพิทักษ์สยาม
ในวิกฤตการณ์การเมืองในประเทศไทย พ.ศ. 2548-2549 สำราญมีบทบาทเป็นพิธีกรและโฆษกของเวทีพันธมิตรประชาชนเพื่อประชาธิปไตยในการขับไล่ พ.ต.ท.ทักษิณ ชินวัตร หลังการรัฐประหารในปี พ.ศ. 2549 สำราญได้รับการแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.)
ในเดือนตุลาคม พ.ศ. 2550 สำราญลาออกจากตำแหน่งสมาชิกสภานิติบัญญัติแห่งชาติ พร้อมกับยุติบทบาทสื่อมวลชนทั้งหมด เพื่อลงสมัครเลือกตั้ง พ.ศ. 2550 กับพรรคประชาธิปัตย์ ในพื้นที่กรุงเทพมหานคร เขต 7 ซึ่งประกอบด้วย เขตบางกะปิ เขตสะพานสูง เขตมีนบุรี และเขตลาดกระบัง คู่กับประพันธ์ คูณมี และนางนาถยา เบ็ญจศิริวรรณ แต่ไม่ได้รับการเลือกตั้ง ในวิกฤตการณ์การเมืองในประเทศไทย พ.ศ. 2548-2549 สำราญมีบทบาทเป็นพิธีกรและโฆษกของเวทีพันธมิตรประชาชนเพื่อประชาธิปไตยในการขับไล่ พ.ต.ท.ทักษิณ ชินวัตร
จนกระทั่งถึงการชุมนุมของพันธมิตรประชาชนเพื่อประชาธิปไตย พ.ศ. 2551 เริ่มขึ้น สำราญก็กลับมาทำหน้าที่สื่อมวลชน และร่วมชุมนุมอีกครั้ง และถูกแต่งตั้งให้เป็นแกนนำฯรุ่นที่ 2 และต่อมาได้รับเลือกจากสนธิ ลิ้มทองกุล หัวหน้าพรรคการเมืองใหม่ให้เป็นโฆษกพรรค และได้รับการแต่งตั้งเป็นรองหัวหน้าพรรคและโฆษกพรรค ในปี พ.ศ. 2553 แต่ได้ลาออกในเวลาต่อมาไม่นาน
กปปส
ในวิกฤตการณ์การเมืองไทย พ.ศ. 2556–2557 สำราญได้เข้าร่วมชุมนุมกับกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) โดยมีบทบาทเป็นโฆษกบนเวทีชุมนุมร่วมกับถนอม อ่อนเกตุพล รวมถึงเป็นผู้ปราศรัยบนรถกระจายเสียงเมื่อมีการเคลื่อนขบวนไปชุมนุมตามสถานที่ต่าง ๆ ด้วย
ในวันที่ 14 พฤษภาคม พ.ศ. 2557 จากการชุมนุมในครั้งนี้ ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย สำราญ รอดเพชร เป็นผู้ต้องหาหมายเลขที่ 52
Hammeria
Hammeria เป็นสกุลของพืชดอกที่อยู่ในวงศ์ Aizoaceae.
ถิ่นกำเนิดของมันคือ จังหวัดเคป แห่งสาธารณรัฐแอฟริกาใต้
สปีชีส์ในสกุล ได้แก่:
จ้าม่วง
จ้าม่วงหรือมะม่วงขี้กระต่าย มะม่วงควาย เป็นไม้ยืนต้นขนาดเล็กที่เป็นพืชพื้นเมืองในออสเตรเลีย เอเชียตะวันออกเฉียงใต้ และหมู่เกาะโซโลมอน ดอกช่อขนาดเล็ก สีครีมหรือเหลือง ผลรับประทานได้ ขนาดเล็ก ทรงกลม สุกแล้วสีแดงหรือม่วงอมดำ ชนพื้นเมืองในออสเตรเลียรับประทานผลเป็นผลไม้ และใช้เป็นยาสมุนไพรในออสเตรเลียและมาเลเซีย
Guazuma
Guazuma เป็นสกุลของพืชดอกที่อยู่ในวงศ์ Malvaceae.
สปีชีส์ในสกุล ได้แก่:
แสนซนค้นรัก
แสนซนค้นรัก เป็นละครโทรทัศน์ไทย แนวแฟนตาซี-คอมเมดี เริ่มออกอากาศตอนแรกวันที่ 13 มิถุนายน พ.ศ. 2556 เวลา 17.45 - 18.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) บทประพันธ์โดย ดาวลูกไก่ กำกับการแสดงโดย ปกาสิต กิ่งศักดิ์
อ้างอิง
เรื่องย่อละครเรื่องแสบซนค้นรัก
พ็อกเก็ตมอนสเตอร์ (อนิเมะภาคแรก)
โปเกมอน (ภาคแรก) (ポケットモンスター　Pocket Monsters) เป็นภาพยนตร์อนิเมะที่มีพื้นฐานจากวิดีโอเกมซีรีส์โปเกมอนลำดับที่ 1 ออกอากาศครั้งแรกในประเทศญี่ปุ่นเมื่อวันที่ 1 เมษายน ค.ศ. 1997 - 14 พฤศจิกายน ค.ศ. 2002 มีจำนวนตอนที่ออกอากาศทั้งหมด 276 ตอน
จุดสำคัญ
โปเกมอน (ภาคแรก) เป็นซีรีส์เริ่มต้นที่นำมาจากเกม โปเกมอน เรด และ กรีน และ โปเกมอน โกลด์ และ ซิลเวอร์ โดยเป็นซีรีส์ที่พูดถึงการเดินทางของพวกซาโตชิในเขตคันโต, หมู่เกาะออเรนจ์ และเขตโจโต โดยซาโตชิได้มีผู้ร่วมเดินทางคือคาสึมิ, ทาเคชิ และเค็นจิ ซึ่งในระหว่างการเดินทางนั้นพวกซาโตชิต้องต่อสู้กับแก๊งที่มีอิทธิพลประจำเขต คือ แก๊งร็อคเก็ต
บททองและเงิน
หมายเหตุ
การออกอากาศ
พ็อกเก็ตมอนสเตอร์ ออกอากาศครั้งแรกเมื่อวันที่ 1 เมษายน ค.ศ. 1997 ออกอากาศทุกวันอังคารเวลา 18:30 น. - 19:00 น. ทางสถานีโทรทัศน์ทีวีโตเกียว ทว่าหลังจากเหตุการณ์ตอนที่ 39 ทำให้ถูกยุติออกอากาศเป็นเวลา 4 เดือน อย่างไรก็ตามได้กลับมาออกอากาศอีกครั้งเมื่อวันที่ 16 เมษายน ค.ศ 1998 โดยได้ย้ายวันเวลาออกอากาศเป็นทุกวันพฤหัสบดีเวลา 19:00 น. - 19:30 น.